Title: ประกาศคณะกรรมการมาตรฐานสินค้าเกษตร เรื่อง กำหนดทุนจดทะเบียน กำหนดขีดความสามารถและคุณสมบัติห้องปฏิบัติการของผู้ขอรับใบอนุญาตเป็นผู้ประกอบการตรวจสอบมาตรฐาน

ประกาศคณะกรรมการมาตรฐานสินค้าเกษตร

ประกาศคณะกรรมการมาตรฐานสินค้าเกษตร
เรื่อง
กำหนดทุนจดทะเบียน กำหนดขีดความสามารถและคุณสมบัติห้องปฏิบัติการ
ของผู้ขอรับใบอนุญาตเป็นผู้ประกอบการตรวจสอบมาตรฐาน[๑]

อาศัยอำนาจตามความในมาตรา ๗ (๖) และมาตรา ๓๔ (๑)
(๒) แห่งพระราชบัญญัติมาตรฐานสินค้าเกษตร พ.ศ. ๒๕๕๑
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย
บัญญัติให้กระทำได้ โดยอาศัยอำนาจตามบทบัญญัติแห่งกฎหมาย
คณะกรรมการมาตรฐานสินค้าเกษตรเห็นสมควรประกาศกำหนดทุนจดทะเบียนกำหนดขีดความสามารถและคุณสมบัติห้องปฏิบัติการของผู้ขอรับใบอนุญาตเป็นผู้ประกอบการตรวจสอบมาตรฐานไว้
ดังต่อไปนี้

ข้อ ๑
 ผู้ขอรับใบอนุญาตจะต้องเป็นบริษัทที่มีทุนจดทะเบียนที่ชำระแล้วไม่น้อยกว่าห้าแสนบาท

ข้อ ๒
 ผู้ขอรับใบอนุญาตจะต้องมีห้องปฏิบัติการที่มีขีดความสามารถและคุณสมบัติ
ดังนี้
(๑)
เป็นห้องปฏิบัติการของผู้ขอรับใบอนุญาตหรือห้องปฏิบัติการที่ผู้ขอรับใบอนุญาตมีข้อตกลงในการใช้บริการทดสอบหรือวิเคราะห์
(๒) ห้องปฏิบัติการต้องได้รับการรับรองตามมาตรฐาน
ไอเอสโอ/ไออีซี (ISO/IEC 17025) ว่าด้วยเรื่องข้อกำหนดทั่วไปว่าด้วยความสามารถของห้องปฏิบัติการทดสอบและห้องปฏิบัติการสอบเทียบและฉบับที่แก้ไขเพิ่มเติม
ในรายการทดสอบ/วิเคราะห์ตามข้อกำหนดของมาตรฐานสินค้าเกษตรและขึ้นทะเบียนกับสำนักงานมาตรฐานสินค้าเกษตรและอาหารแห่งชาติหรือได้รับการรับรองตามมาตรฐานอื่นที่สำนักงานมาตรฐานสินค้าเกษตรและอาหารแห่งชาติให้การยอมรับ

ประกาศ
ณ วันที่ ๒๔ พฤศจิกายน พ.ศ. ๒๕๕๒
ธีระ
 วงศ์สมุทร
รัฐมนตรีว่าการกระทรวงเกษตรและสหกรณ์
ประธานกรรมการมาตรฐานสินค้าเกษตร

ปริยานุช/ผู้จัดทำ
๔
กุมภาพันธ์ ๒๕๕๓

นันท์นภัสร์/ตรวจ
๔
กุมภาพันธ์ ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๑๔ ง/หน้า ๑๐๑/๒๗ มกราคม ๒๕๕๓